Torsdag aften fik Nordjyllands Politi en anmeldelse om en livløs mand i en have i Skagen. Politiet efterforsker nu sagen som et mistænkeligt dødsfald.

En 52-årig mand blev klokken 19.30 torsdag aften blev fundet død i en have på en vej i Skagen. Det fortæller vagtchef ved Nordjyllands Politi, Michael Elkjær. - Vi betragter dødsfaldt som mistænkeligt og efterforsker det også som sådan, siger Michael Elkjær, der dog ikke kan komme ind på, om der var blodspor eller læsioner på den 52-årige mand. - Vi kender ikke dødsårsagen, og den får vi først klarlagt i løbet af i dag, siger vagtchefen. Haven er lige nu under bevogtning. Blandt andet Hjemmeværnet er til stede for at sikre, ingen kan komme ind i haven. Nordjyllands Politi blev opmærksom på det mistænkelige dødsfald efter et opkald fra en borger. En obduktion fredag formiddag skal klarlægge dødsårsagen.